## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

161. schôdza

Číslo: CRD-517/2023

740

**U z n e s e n i e**

**Ústavnoprávneho výboru Národnej rady Slovenskej republiky**

**z 27. apríla 2023**

k vládnemu návrhu **zákona o dopravných prostriedkoch a prepravných prostriedkoch používaných na prepravu skaziteľných potravín** a o zmene a doplnení niektorých zákonov (tlač 1457)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov (tlač 1457);

**B. o d p o r ú č a**

Národnej rade Slovenskej republiky

vládny návrh zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov (tlač 1457) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre hospodárske záležitosti.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 740**

**z 27. apríla 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov (tlač 1457)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I § 3 ods. 1 písm. f), ods. 11 a § 4 ods. 4 písm. d) sa slovo „osvedčenie“ vo všetkých gramatických tvaroch nahrádza slovom „rozhodnutie“ v príslušnom gramatickom tvare.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k zmenám v terminológii v rámci akreditácie.

1. V čl. I § 3 ods. 1 písm. h) sa slová „osobu alebo osoby, ktoré sú jej štatutárnym orgánom“ nahrádzajú slovami „osobu, ktorá je štatutárnym orgánom alebo členom štatutárneho orgánu právnickej osoby“.

Pojmové zjednotenie z hľadiska jednotnej terminológie a zaužívanej legislatívnej praxe.

1. V čl. I poznámky pod čiarou k odkazom 4 a 5 znejú:

„4) § 26 zákona č. 53/2023 Z. z. o akreditácii orgánov posudzovania zhody.

5) § 3 zákona č. 53/2023 Z. z.“.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023.

1. V čl. I sa § 3 dopĺňa odsekom 13, ktorý znie:

„(13) Podmienky na udelenie poverenia sa považujú za akreditačné požiadavky podľa osobitného predpisu.11)“.

Poznámka pod čiarou k odkazu 11 znie:

„11) § 21 zákona č. 53/2023 Z. z.“.

Nasledujúce poznámky pod čiarou sa primerane prečíslujú.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k úpravám kedy a za akých podmienok sa regulátor zúčastňuje posudzovania v rámci udeľovania akreditácie.

1. V čl. I § 4 ods. 4 písm. c) sa za slovo „fyzickej osoby“ vkladá pomlčka a slovo „podnikateľa“.

Legislatívno-technická úprava; zosúladenie znenia ustanovenia s § 2 ods. 1.

1. V čl. I § 5 ods. 1 písm. f) sa slovo „vystavených“ nahrádza slovom „vydaných“ a za slovo „rokov“ sa dopĺňajú slová „odo dňa ich vydania“.

Legislatívno-technická úprava; precizovanie textu, aby bol zrejmý okamih, od ktorého sa bude realizovať archivácia vydaných dokladov. Zároveň sa zjednocuje terminológia s § 5 ods. 1 písm. e).

1. V čl. I § 5 ods. 1 písm. h) sa nad slovo „akreditácie,“ umiestňuje odkaz 11.

Poznámka pod čiarou k odkazu 11 znie:

„11) § 26 ods. 4 zákona č. 53/2023 Z. z.“.

Nasledujúce poznámky pod čiarou sa primerane prečíslujú.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k zmenám v terminológii v rámci akreditácie.

1. V čl. I § 5 ods. 2 sa slová „vystavených dokladov“ nahrádzajú slovami „vydaných dokladov“.

Legislatívno-technická úprava; precizovanie textu. Zjednotenie terminológie s § 5 ods. 1 písm. e).

1. V čl. I § 5 ods. 2 písm. a) sa za slovo „fyzickú osobu“ vkladá pomlčka a slovo „podnikateľa“.

Legislatívno-technická úprava; zosúladenie znenia ustanovenia s § 2 ods. 1.

1. V čl. I § 5 ods. 2 písm. b) prvom bode a § 15 ods. 3 písm. c) štvrtom bode sa slová „osoby alebo osôb, ktoré sú jej štatutárnym orgánom“ nahrádzajú slovami „osoby, ktorá je štatutárnym orgánom alebo členom štatutárneho orgánu právnickej osoby“.

Pojmové zjednotenie z hľadiska jednotnej terminológie a zaužívanej legislatívnej praxe.

1. V čl. I § 6 ods. 9 sa slová „zmluvného štátu“ nahrádzajú slovami „štátu, ktorý je zmluvnou stranou dohody ATP“.

Textová úprava z dôvodu výkladovej jasnosti, že ide o štát, ktorý je zmluvnou stranou dohody ATP.

1. V čl. I § 8 písm. d) druhý bod znie:

„2. spolupracuje so Slovenskou národnou akreditačnou službou pri posudzovaní plnenia akreditačných požiadaviek12) a je členom posudzovacej skupiny,13)“.

Poznámky pod čiarou k odkazom 12 a 13 znejú:

„12) § 22 zákona č. 53/2023 Z. z.

13) § 22 ods. 2 zákona č. 53/2023 Z. z.“.

Nasledujúce poznámky pod čiarou sa primerane prečíslujú.

Zosúladenie znenia návrhu zákona so zákonom č. 53/2023 Z. z. o akreditácii orgánov posudzovania zhody účinného od 1. apríla 2023, kedy došlo k zmenám v terminológii v rámci akreditácie a tiež došlo k úpravám kedy a za akých podmienok sa regulátor zúčastňuje posudzovania v rámci udeľovania akreditácie.

1. V čl. I § 9 ods. 6 písm. c) sa slovo „nemožno“ nahrádza slovami „kontrolór nemôže“.

Legislatívno-technická úprava; precizovanie znenia ustanovenia.

1. V čl. I § 9 ods. 8 sa za slovo „rokov“ vkladajú slová „odo dňa jeho vydania“.

Legislatívno-technická úprava; precizovanie textu, aby bol zrejmý okamih od ktorého sa bude počítať doba platnosti preukazu kontrolóra.

1. V § 10 ods. 2 sa slovo „ministerstvu“ nahrádza slovami „orgánu štátneho dozoru“.

Zjednotenie terminológie s § 9 ods. 2.

1. V čl. I § 12 ods. 4, § 13 ods. 5 a § 14 ods. 4 sa vypúšťa druhá veta.

Z návrhu zákona sa vypúšťajú ustanovenia týkajúce sa úhrady pokuty a poriadkovej pokuty len platbou na platobný účet.

1. V čl. I § 14 ods. 5 sa slová „na platobný účet uvedený v rozkaze pripísané“ nahrádzajú slovami „uhradené“.

V návrhu zákona sa navrhuje zmeniť, že pokutu do 15 dní stačí uhradiť a nie pripísať na platobný účet.

1. V čl. I § 14 ods. 14 sa vypúšťajú slová „a musia sa uhradiť formou platby na platobný účet uvedený v rozhodnutí“.

Z návrhu zákona sa vypúšťajú ustanovenia týkajúce sa  úhrady trov konania len platbou na platobný účet.

1. V čl. I § 15 ods. 6 sa slová „opravný prostriedok“ nahrádzajú slovom „odvolanie“.

Zjednotenie terminológie s poslednou vetou § 15 ods. 6, v ktorej sa uvádza ako opravný prostriedok odvolanie.

1. V čl. I § 16 písm. b) sa slovo „vystavených“ nahrádza slovom „vydaných“.

Legislatívno-technická úprava; precizovanie textu. Zjednotenie terminológie s § 5 ods. 1 písm. e).

1. V čl. I § 17 sa slová „v Európskej hospodárskej komisii“ nahrádzajú slovami „orgánom Európskej hospodárskej komisie“ a za slová „dohody ATP“ sa vkladajú slová „bez  vydaného poverenia podľa tohto zákona“.

Spresnenie textu prechodného ustanovenia upravujúceho možnosť výkonu skúšky a osvedčovania osobou oznámenou orgánom Európskej hospodárskej komisie Organizácie Spojených národov.

1. V čl. I sa doterajší text § 17 označuje ako odsek 1 a dopĺňa sa odsekom 2, ktorý znie:

„(2) Osvedčenie, štítok a rozlišovacia značka vydané podľa dohody ATP do dňa nadobudnutia účinnosti tohto zákona zostávajú v platnosti do dátumu v nich uvedenom.“.

Dopĺňa sa prechodné ustanovenie upravujúce, že platnosť dokladov vydaných podľa dohody ATP zostáva zachovaná.